Susijungimai ir įsigijimai

Susijungimai ir įsigijimai, taip pat susiliejimai ir įsigijimai (, M&A) – įmonių strategijos, valdymo, įmonės finansų sritis, apimanti sprendimus perkant, parduodant ar prijungiant (suliejant) įmones, juos planuojant, rengiant bei vykdant (įgyvendinant). M&A yra tradicinė investicinių bankų veiklos sritis.

Etapai 

Susiliejimų ir įsigijimų sandorių etapai yra teisinis, finansinis įvertinimas (auditas), techninis auditas, kitokios patikrinimo rūšys (pvz., aplinkos arba ekologinis auditas).

Reikšmė 
Susiliejimų ir įsigijimų nauda pasireiškia:
 Sinergija – susijungdamos dvi įmonės iš sinergijos efekto tikisi, kad bus įmanoma sujungus kelis verslu padidinti veiklos apimtis bei sumažinti sąnaudas labiau, nei tai pavyktų kiekvienai dirbant atskirai. Sinergijos sąvoka iliustruojama matematine lygtimi „2 + 2 = 5“
 Masto ekonomija – susijungus įmonėms valdymo, apskaitos procesai dažniausiai centralizuojami, todėl administravimo sąnaudos santykinai sumažėja, todėl pelnas tampa didesnis, įmonė konkurencingesnė.
 Padidėjusi apyvarta/rinkos dalis – susijungiama su pagrindiniu konkurentu, arba keliais mažais konkurentais, taip padidinant savo svorį (konkurencingumą) rinkoje.
 Tarpusavio mainai – būdinga vertikaliai integracijai, kai, sakykim, produkto sudedamosios dalys „perkamos“ iš prijungtos įmonės.
 Geografinė ar kita diversifikacija: Priklausomai nuo situacijos, diversifikacija gali duoti naudą rizikos paskirstymo prasme, tačiau dažnai pigiau diversifikuoti veiką neįsigyjant kitos įmonės.
 Praktinė patirtis ()
 Derybinės galios padidėjimas – prieš tiekėjus, prieš pirkėjus ar net reklamos gamintojus.
 Nuostolių pirkimas siekiant sumažinti mokesčius.

Susiliejimų ir įsigijimai ne visada gali atnešti naudos. Dėl per greito, per didelio išsiplėtimo įmonė gali tapti didelė, sunkiai valdoma. Verslas, sandorių nauda gali būti pervertinama (įsigyjamos įmonės suteikiamos sinergijos pervertinimas). Konkurentai, sužinoję, kad įmonė yra pardavimo ar susijungimo procese, gali pasinaudoti situacija ir bandyti pervilioti geriausius vartotojus, įvairiomis priemonėmis stengtis užimti didesnę rinkos dalį, kol susijungiančioji įmonė yra užsiėmusi vidaus reikalais.

Įsigijimai 

Įsigijimai – sandoris, kuriuo yra įsigyjamas verslas, jo dalis (pavyzdžiui, kontrolinis akcijų paketas). Įsigijimas gali būti finansuojamas grynaisiais pinigais arba tam tikru finansiniu instrumentu (obligacijos, paskola).

Įsigijimo objektai – įmonė ar jos dalis, t. y. verslas, perkant akcijas (ar jų dalis), įgyjant teisę valdyti verslą. Taip pat gali būti įsigyjamas įmonės turtas.

Susiliejimai 
Susiliejimai (susijungimai) – sandoris, kuomet sukuriama nauja įmonė, kurioje apjungiamos susijungiančios įmonės. Susiliejimais tikimasi išplėsti verslą, siekiant ilgalaikio pelningumo. Tačiau net iki 90 % visų sandorių nepasiekia savo tikslų ir neduoda visos norimos pridėtinės vertės.

Susiliejimų tipai 
Pagrindiniai susijungimų (susiliejimų) tipai (galima rasti įvairių variacijų) yra šie:
 Horizontalioji integracija – susijungimo tipas, kai susijungiančios kompanijos gamina (parduoda, teikia paslaugas) tokius pačius ar panašius produktus toje pačioje rinkoje.
 Vertikalioji integracija – susijungimo tipas, kai susijungia dvi kompanijos dirbančios to paties produkto kūrimo procese tik kituose etapuose. Pvz.,
 Konglomeratai  – įmonių, kurių produkcija yra skirtinga, susijungimas.

Didžiausi sandoriai (1990–2000 m.) 
Didžiausi susijungimų ir įsigijimų sandoriai pasaulyje (milijonais JAV dolerių) nuo 1990 iki 1999 m.:

Didžiausi susiliejimai ir įsigijimai nuo 2000 m 
Didžiausi susiliejimų (susijungimų) ir įsigijimų sandoriai pasaulyje (milijonais JAV dolerių) nuo 2000

Išnašos

Nuorodos 

 Susiliejimai ir įsigijimai: vertės kūrimas per sinergiją 
Susiliejimų ir įsigijimų patarėjai Lietuvoje: SUMMA Advisers (www.summaadvisers.com)

Įmonių finansai
Komercinė teisė